**KRITERIJI OCENJEVANJA V 5. RAZREDU**

**PRAGOVI  PISNEGA  OCENJEVANJA**

|  |  |
| --- | --- |
| **ODSTOTKI** | **OCENA** |
| **100 %     -      90 %** | **odlično (5)** |
| **89 %      -      75 %** | **prav dobro (4)** |
| **74 %      -      60 %** | **dobro (3)** |
| **59 %      -      45 %** | **zadostno (2)** |
| **44 %     -      0 %** | **nezadostno (1)** |

**SLOVENŠČINA**

Ocenjujejo se pisni izdelki (pisni odgovori) in ustni odgovori učencev ter referati (oziroma seminarske naloge). Ocenjujejo se tudi govorni nastopi učencev in učenk ter njihove pisne naloge (spisi).

Splošni opisni kriteriji za vrednotenje ustnih in pisnih odgovorov (pisni izdelki – preizkusi znanja):

Pri odgovorih učencev in učenk (ustnih in pisnih) preverjamo in ocenjujemo:

* učenčevo razumevanje, globino razumevanja,
* pravilnost izpeljave postopka,
* njegovo natančnost,
* izvirnost odgovorov (razlaga),
* ali je odgovarjanje podprto s primeri,
* prepričljivost argumentiranja (predstavi prepričljive in izvirne argumente, argumenti so ustrezni, njegovi, argumente posnema za drugimi).

|  |
| --- |
| **ODLIČNO (5):** Reprodukcija znanja je zelo jasna, nedvoumna. Učenec probleme posreduje na samosvoj način, navaja svoje primere, pojavljajo se izvirne zamisli. Razvija dialog z učiteljem, je prepričljiv in jasen, stvari medsebojno povezuje. |
| **PRAV DOBRO (4)**: Učenec točno dojame bistvo pojmov, navaja lastne primere, znanje je utrjeno, brez vrzeli. Napake so redke in manj pomembne, znanje je tudi pregledno. Učiteljevo pomoč uporabi le zato, da se bolje prilagodi zahtevam. |
| **DOBRO (3):** Reprodukcija znanja je približna in vključuje razumevanje snovi, vendar brez posebne globine in podrobnosti. Pojavljajo se vrzeli, primeri so navedeni samo po učbeniku in razlagi. |
| **ZADOSTNO (2):** Razlaga, primeri in argumenti so skopi in revni, vendar vsebujejo bistvene elemente, na podlagi katerih je mogoče graditi nadaljnje znanje. Učenec snovi ne razume v celoti. |
| **NEZADOSTNO (1):** Učenec sicer pozna drobce, vendar zamenjuje pojme, snov obnavlja kaotično, ne zadane bistva posameznih pojmov. Argumenti in primeri so neustrezni, izražanje je slabo. |

**MERILA  ZA PREVERJANJE IN OCENJEVANJE GOVORNEGA NASTOPA:**

* ustreznost besedilne vrste,
* vsebinsko ustreznost, poznavanje teme, količino informacij,
* originalnost izbranega,
* prepričljivost izvajanja (uvodna motivacija, dinamika pripovedi, nebesedna komunikacija),
* jasnost izražanja,
* besedni zaklad,
* pravorečno pravilnost,
* vtis na poslušalca,
* dolžino govornega nastopa.

|  |
| --- |
| **ODLIČNO (5):** Učenec upošteva besedilno vrsto. Tema je vsebinsko bogata, izvirna, ustvarjalna, povezana. Pripovedovanje je jasno, zanimivo, naravno in jezikovno pravilno – knjižno. Učenec v celoti upošteva elemente govornega nastopa, tudi nebesedno komunikacijo. Nastop je dobro pripravljen, samozavesten, prepričljiv. |
| **PRAV DOBRO (4):** Učenec upošteva besedilno vrsto. Tema je vsebinsko skromnejša, a zanimivo podana. Argumenti so ustrezni, pripovedovanje je tekoče, razločno, z vmesnimi pogovornimi izrazi. V glavnem upošteva elemente govornega nastopa, ki je dobro pripravljen. Učinek na poslušalca je dober. |
| **DOBRO (3):** Učenec upošteva besedilno vrsto. Govorni nastop je krajši, nesistematičen, manj prepričljiv. Argumente učenec povzema po drugih. V govor vpleta tudi pokrajinsko govorico, podajanje je nepovezano (premori, mašila). |
| **ZADOSTNO** (2): Učenec značilnosti besedilne vrste ne upošteva v celoti. Tema je vsebinsko neprepričljiva, nepovezana. Povedi so skromno oblikovane, jezikovna sredstva so neprimerna, knjižni jezik se meša s pogovornim. Nastop je nezanimiv, neprepričljiv, ni dobro pripravljen. |
| **NEZADOSTNO (1):** Učenec ne upošteva značilnosti besedilne vrste. Nastop je nepripravljen, ne upošteva elementov in navodil za govorni nastop. |

**MERILA ZA PREDSTAVITEV REFERATA – USTNA PREDSTAVITEV:**

|  |  |  |  |  |  |
| --- | --- | --- | --- | --- | --- |
| **Kriteriji** | **odlično (5)** | **prav dobro (4)** | **dobro (3)** | **zadostno (2)** | **nezadostno (1)** |
| **Opredelitev in reševanje problema** | Učenec prepričljivo in nazorno opredeli problem ter pri njegovem reševanju pokaže izvirnost. | Problem opredeli in reši nazorno in prepričljivo, ne zasledimo pa izvirnosti. | Problem opredeli in reši ustrezno in nazorno; prepričljivost bi bila lahko večja ob vključitvi posameznih elementov. | Problem je opredeljen in rešen skromno in površno; učenec ne razbere posameznih ključnih elementov, ki definirajo problem. | Problem je opredeljen in rešen površno in šibko; učenec ne razbere večine ključnih elementov, ki definirajo problem. |
| **Uporaba in iskanje literature** | Učenec zbere veliko dodatne in raznovrstne literature, ki je natančno predelana. Informacije iz različnih virov so smiselno povezane. | Učenec je zbral in uporabil raznovrstno literaturo, ki jo je pretežno predelal. informacije iz različnih virov so v glavnem smiselno povezane. | Zbere in izbere dobršen del informacij, vendar le-te niso smiselno povezane. | Pomanjkljivo zbere literaturo; največ informacij zbere zgolj iz učbenika. | Pri zbiranju in izbiranju informacij je površen. Informacije, ki jih zbere, sploh ne omogočijo rešitve problema. |
| **Sinteza in interpretacija informacij** | Sinteza in interpretacija sta prepričljivi in učinkoviti; pokaže se izvirnost učenca. | Sinteza in interpretacija sta prepričljivi in učinkoviti, ne opazimo pa izvirnosti. | Sinteza in interpretacija sta ustrezni; manjkajo bistveni, a lahko razvidni elementi. | Sinteza in interpretacija sta skromni; manjka dobršen del razvidnih elementov, ki  pojasnjujejo problem. | Sinteza in interpretacija sta nezadostni; manjka večina elementov za pojasnitev problema. |
| **Ustna predstavitev referata** | Predstavitev je zelo prepričljiva, nazorna z lastnimi primeri. Učenec uporablja bogat besedni zaklad, pravilno uporablja tudi strokovno terminologijo. Zelo motivira sošolce. | Predstavitev je prepričljiva, a nekoliko manj nazorna. Učenec uporablja bogat besedni zaklad, delno uporablja strokovno terminologijo. Sošolce pretežno motivira. | Predstavitev je ustrezna, vendar manj slikovita in nazorna; pri predstavitvi potrebuje našo pomoč. Besedni zaklad je manj bogat, strokovne terminologije ne uporablja. Pripovedovanje delno pritegne sošolce. | Predstavitev je skromna, učenec se moti in popravlja; potrebuje veliko pomoči. Besedni zaklad je skromen, strokovne terminologije ne uporablja. Sošolcev ne pritegne. | Predstavitev  je zelo šibka ali celo neustrezna, nejasna, neslikovita. Govor je zelo slabo razumljiv, ne uporablja strokovne terminologije, besedni zaklad je zelo skromen. |

**MERILA  ZA OCENJEVANJE PISNIH NALOG – (OPIS, SPIS, OBNOVA)**

|  |
| --- |
| **ODLIČNO (5):** Obravnavanje predpisane snovi je zanimivo, prepričljivo, zrelo, včasih tudi izvirno (izvirnost ni nujna) in vsebina v celoti ustreza naslovu, upošteva vse značilnosti predpisane besedilne vrste. Učenec k obravnavi pristopa z več različnih gledišč (svojih in strokovnih – če gre za literarni spis), z argumenti. Na koncu zmore izpeljati ustrezne zaključke. Besedilo je koherentno – njegova zgradba je povezana, uvodni in sklepni del sta domiselna in učinkovita, včasih tudi izvirna (npr. kompozicijski efekti). Besedišče je bogato, vsebuje tudi subjektivne (izvirne) besedne zveze. Učenec obvlada tudi zahtevnejša skladenjska in besedilotvorna pravila. Napak skoraj ni. |
| **PRAV DOBRO (4):** Učenec snov pozna in razume, vsebina v celoti ustreza naslovu, določena značilnost besedilne vrste ni upoštevana oz. v premajhnem merilu. Učenec je zmožen zavzeti utemeljeno osebno stališče do obravnavane problematike in se seveda, če je potrebno, opira na določeno učno gradivo. Besedilo je koherentno in prepričljivo, kompozicijsko je ustrezno členjeno. Piše v pravilnem glagolskem času, izražanje je slikovito z manjšo izbiro bogatega besedišča, je tekoče, jasno, logično in jedrnato. Obvlada tudi zapletene povedi. Besedilo vsebuje nekaj lažjih jezikovnih napak. |
| **DOBRO (3):** Vsebina v celoti ustreza naslovu, določena značilnost besedilne vrste ni upoštevana oz. je izpuščena, zaporedje dogodkov v besedilu ni v celoti upoštevano, prav tako ni v celoti upoštevana pravilna raba glagolskega časa. Besedilo je ustrezno kompozicijsko členjeno, povezanost uvoda in jedra je dobra, zaključek pa je manj povezan. Prevladuje smiselna povezava odstavkov. Izražanje v celoti je logično, vendar pa je premalo bogatega izražanja in slikovitosti jezika. V besedilu so posamezne slovnične in pravopisne napake, vendar težjih napak skorajda ni oz. se ne ponavljajo. |
| **ZADOSTNO (2):** Vsebina se v posameznih delih oddalji od naslova. Če je spis literaren, se kaže skromno poznavanje snovi. Upoštevana je samo osnovna značilnost besedilne vrste. V besedilu zaporedje dogodkov ni urejeno, učenec ne upošteva glagolskega časa. Zunanja zgradba ne ustreza v celoti notranji (v jedru so misli nepovezane). Pogoste so nepotrebne ponovitve že povedanega. Besedišče je revno in stereotipno (tj. ustaljeno, vsakdanje, neizvirno), izrazno je nasploh nerodno, stavki so preprosti. Precej je jezikovnih napak, prevladujejo lažje. |
| **NEZADOSTNO (1):** Vsebina ne ustreza naslovu (ali komajda ustreza). Besedilo obravnava naslovno temo zelo enostavno, poznavanje snovi (npr. pri literarnem spisu) je površno in skromno. Pogosto je veliko nebistvenih podatkov (ki se ne zahtevajo), ni pa relevantnih (bistvenih). Od predpisane besedilne vrste je upoštevana le osnovna značilnost. Zaporedje dogodkov in glagolski čas skozi celotno besedilo nista upoštevana. Besedilo ni niti vsebinsko (notranja zgradba) niti zunanje (odstavki) ustrezno členjeno. Učenec ne obvlada oz. slabo obvlada tvorbo zahtevnejših povedi. |

**MATEMATIKA**

Ocenjujejo se pisni izdelki (pisni odgovori – preizkusi znanja) in ustni odgovori učencev (spraševanje).

Splošni opisni kriteriji za vrednotenje pisnih izdelkov (pisnih odgovorov) ter ustnih odgovorov (spraševanje):

|  |
| --- |
| **ODLIČNO (5)**  Učenci in učenke:   * - matematične pojme razumejo in jih znajo razložiti, * - vsebine razložijo jasno, samostojno in jih povežejo z drugimi vsebinami, * - znanje znajo uporabiti v stvarnem življenju, pri praktičnih primerih, * - pridobljeno znanje samostojno uporabijo pri reševanju težjih problemskih nalog , problem uspešno analizirajo, * - so natančni pri računanju, pri reševanju nalog se ne motijo – so zanesljivi, * - pravilno in vešče uporabljajo geometrijsko orodje, izdelki so natančni. |
| **PRAV DOBRO (4)**  Učenci in učenke:   * - matematične pojme razumejo in jih znajo razložiti, * - vsebine razložijo jasno, z manjšo učiteljevo pomočjo, in jih povežejo z drugimi vsebinami, * - znanje znajo uporabiti v stvarnem življenju, pri praktičnih primerih, * - pridobljeno znanje samostojno uporabijo pri reševanju težjih problemskih nalog , problem delno uspešno analizirajo, * - so natančni pri računanju, pri reševanju nalog se redko motijo, * - pravilno uporabljajo geometrijsko orodje, izdelki so natančni. |
| **DOBRO (3)**  Učenci in učenke:   * - matematične pojme večinoma razumejo,  znajo razložiti njihove bistvene elemente, * - vsebine razložijo večinoma pravilno, z učiteljevim usmerjanjem in jih povežejo z nekaterimi drugimi vsebinami, * - znanje znajo uporabiti le pri nekaterih praktičnih primerih, * - pridobljeno znanje samostojno uporabijo pri reševanju lažjih problemskih nalog , težjih ne rešijo, * - so natančni pri računanju, pri reševanju nalog se včasih motijo, * - pravilno uporabljajo geometrijsko orodje, a izdelki niso vedno natančni. |
| **ZADOSTNO (2)**  Učenci in učenke:   * - matematične pojme razumejo delno, * - vsebine razložijo večinoma pravilno, z učiteljevim usmerjanjem, a jih ne povežejo z drugimi vsebinami, * - znanje je omejeno na reprodukcijo, ni povezave s praktičnimi primeri, * - pridobljeno znanje samostojno uporabijo pri reševanju enostavnih problemskih nalog , pri njihovem reševanju so večinoma uspešni, * - so manj natančni pri računanju, pri reševanju nalog se včasih motijo, * - večinoma pravilno uporabljajo geometrijsko orodje, a izdelki niso natančni. |
| **NEZADOSTNO (1)**  Učenci in učenke:   * - matematičnih pojmov večinoma ne razumejo, ne znajo jih razložiti, * - vsebine razložijo le v delih, bistva ne zadenejo niti z učiteljevim usmerjanjem * znanje je omejeno na reprodukcijo, a je še ta pomanjkljiva, * - pridobljenega znanja ne uporabijo pri reševanju enostavnih problemskih nalog , pri njihovem reševanju so večinoma neuspešni, * - so nenatančni pri računanju, pri reševanju  nalog imajo težave z osnovnimi algoritmi * - nepravilno uporabljajo geometrijsko orodje, izdelki niso natančni. |

**DRUŽBA**

Ocenjujejo se pisni izdelki in ustni odgovori učencev ter referati (oziroma seminarske naloge).

Splošni opisni kriteriji za vrednotenje pisnih izdelkov (pisnih odgovorov) ter ustnih odgovorov (spraševanje):

|  |
| --- |
| * **ODLIČNO (5)**: Reprodukcija znanja je zelo jasna, nedvoumna. Učenec probleme posreduje na samosvoj način, pojavljajo se izvirne zamisli. Razvija dialog z učiteljem, je prepričljiv in jasen, stvari medsebojno povezuje, navaja primere iz svojega okolja. Družbeni pojav zna razložiti, navesti vzroke in posledice zanj. Aktivno sodeluje tudi pri pouku. |
| * **PRAV DOBRO (4)**: Učenec točno dojame bistvo pojmov, navaja lastne primere, znanje je utrjeno, brez vrzeli. Napake so redke in manj pomembne, znanje je tudi pregledno. Učiteljevo pomoč uporabi le zato, da se bolje prilagodi zahtevam in lažje izpelje svojo zamisel. Družbene pojave zna razložiti, manj dosleden je pri navajanju vzrokov in posledic. Sodeluje pri pouku. |
| * **DOBRO (3)**:Reprodukcija znanja je približna in vključuje razumevanje snovi, vendar brez posebne globine in podrobnosti. Pojavljajo se vrzeli, primeri so navedeni samo po učbeniku in razlagi. Znanje težje prenaša na druge primere, predvsem na tiste iz svojega okolja. Zna razložiti družbene pojave, ne pa njihovih vzrokov in posledic (oziroma le z izdatno učiteljevo pomočjo). |
| * **ZADOSTNO (2)**: Razlaga, primeri in argumenti so skopi in revni, vendar vsebujejo bistvene elemente, na podlagi katerih je mogoče graditi nadaljnje znanje. Učenec snovi ne razume v celoti. Družbene pojave razloži le delno, ne zna pojasniti njihovih vzrokov in posledic. |
| * **NEZADOSTNO (1)**: Učenec sicer pozna drobce, vendar zamenjuje pojme, snov obnavlja kaotično, ne zadane bistva posameznih pojmov. Argumenti in primeri so neustrezni, izražanje je slabo. Družbeni pojavi so razloženi neustrezno, vzrokov in posledic za njih ne zna navesti. |

**DRUŽBA IN NARAVOSLOVJE IN TEHNIKA**

**Ocenjevalni obrazec za ustno predstavitev referata:**

|  |  |  |  |  |  |
| --- | --- | --- | --- | --- | --- |
| **Kriteriji** | **odlično**  **(5)** | **prav dobro**  **(4)** | **dobro**  **(3)** | **zadostno**  **(2)** | **nezadostno (1)** |
| **Opredelitev in reševanje problema** | Učenec prepričljivo in nazorno opredeli problem ter pri njegovem reševanju pokaže izvirnost. | Problem opredeli in reši nazorno in prepričljivo, ne zasledimo pa izvirnosti. | Problem opredeli in reši ustrezno in nazorno; prepričljivost bi bila lahko večja ob vključitvi posameznih elementov. | Problem je opredeljen in rešen skromno in površno; učenec ne razbere posameznih ključnih elementov, ki definirajo problem. | Problem je opredeljen in rešen površno, šibko; učenec ne razbere večine ključnih elementov, ki definirajo problem. |
| **Uporaba in iskanje literature** | Učenec zbere veliko dodatne in raznovrstne literature, ki je natančno predelana. Informacije iz različnih virov so smiselno povezane. | Učenec je zbral in uporabil raznovrstno literaturo, ki jo je pretežno predelal. informacije iz različnih virov so v glavnem smiselno povezane. | Zbere in izbere dobršen del informacij, vendar le-te niso smiselno povezane. | Pomanjkljivo zbere literaturo; največ informacij zbere zgolj iz učbenika. | Pri zbiranju in izbiranju informacij je površen. Informacije, ki jih zbere, sploh ne omogočijo rešitve problema. |
| **Sinteza in interpretaci-**  **ja informacij** | Sinteza in interpretacija sta prepričljivi in učinkoviti; pokaže se izvirnost učenca. | Sinteza in interpretacija sta prepričljivi in učinkoviti, ne opazimo pa izvirnosti. | Sinteza in interpretacija sta ustrezni; manjkajo bistveni, a lahko razvidni elementi. | Sinteza in interpretacija sta skromni; manjka dobršen del razvidnih elementov, ki  pojasnjujejo problem. | Sinteza in interpretacij, a sta nezadostni; manjka večina elementov za pojasnitev problema. |
| **Ustna predstavitev referata** | Predstavitev je zelo prepričljiva, nazorna z lastnimi primeri. Učenec uporablja bogat besedni zaklad, pravilno uporablja tudi strokovno terminologijo. Zelo motivira sošolce. | Predstavitev je prepričljiva, a nekoliko manj nazorna. Učenec uporablja bogat besedni zaklad, delno uporablja strokovno terminologijo. Sošolce pretežno motivira. | Predstavitev je ustrezna, vendar manj slikovita in nazorna; pri predstavitvi potrebuje našo pomoč. Besedni zaklad je manj bogat, strokovne terminologije ne uporablja. Pripovedovanje delno pritegne sošolce. | Predstavitev je skromna, učenec se moti in popravlja; potrebuje veliko pomoči. Besedni zaklad je skromen, strokovne terminologije ne uporablja. Sošolcev ne pritegne. | Predstavitev  je zelo šibka ali celo neustrezna, nejasna, neslikovita. Govor je zelo slabo razumljiv, ne uporablja strokovne terminologije, besedni zaklad je zelo skromen. |

**NARAVOSLOVJE IN TEHNIKA**

Ocenjujejo se pisni izdelki (pisni odgovori) in ustni odgovori učencev ter referati. Ocenjujejo se tudi praktični izdelki učencev.

Splošni opisni kriteriji za vrednotenje pisnih izdelkov (pisnih odgovorov) ter ustnih odgovorov (spraševanje):

|  |
| --- |
| **ODLIČNO (5)**  Učenci in učenke:   * - naravoslovne pojme in pojave razumejo, jih znajo razložiti, ustrezno primerjati s sorodnimi pojmi ali pojavi, * - vsebine razložijo jasno, samostojno in jih povežejo z drugimi vsebinami, * - znanje znajo uporabiti v stvarnem življenju, poiskati posplošitve in izjeme, * - pridobljeno znanje znajo uporabiti pri razlagi novega pojava, poiskati vzroke oz. posledice, * - prepričljivo utemeljijo lastne ideje, mnenja, hipoteze ali dvome, * - aktivno sodelujejo pri pouku, dajejo pobude za delo. |
| **PRAV DOBRO (4)**  Učenci in učenke:   * - naravoslovne pojave in pojme vsebinsko pravilno določijo in razložijo, manj ustrezno jih primerjajo s sorodnimi pojavi, * - vsebine razložijo večinoma samostojno in jasno, * - pridobljeno znanje znajo prenesti v stvarno življenje, znajo poiskati rešitev problema, * - odkrivajo bistvene značilnosti pojavov in razlike med njimi, manj so pozorni na podrobnosti * znajo predstaviti lastne ideje in mnenja, * - sodelujejo pri pouku, včasih dajejo tudi pobude. |
| **DOBRO (3)**  Učenci in učenke:   * - naravoslovne pojave in pojme vsebinsko prepoznajo in jih pravilno obnovijo, razložijo jih nepopolno, ne znajo jih primerjati s sorodnimi pojavi, * - vsebine razložijo nepopolno, omejijo se na vprašanja učitelja in sošolcev, * - pridobljeno znanje znajo uporabiti v stvarnem življenju, * - pojavov ne analizirajo, razložijo jih površno, * - ključne pojme znajo razumljivo razložiti, * - sodelujejo pri pouku, a ne dajejo pobud za delo. |
| **ZADOSTNO (2)**  Učenci in učenke:   * - naravoslovne vsebine obnovijo v minimalnem obsegu zahtevanega, znanje ustrezno uporabijo na že znanih primerih, pojmov in pojavov ne znajo razložiti oz. jih razložijo samo v minimalnem obsegu, * - pogosto potrebujejo pomoč pri razumevanju in povezovanju snovi z drugimi vsebinami * pridobljeno znanje le redko povezujejo s stvarnim življenjem, * - sodelujejo pri pouku. |
| **NEZADOSTNO (1)**  Učenci in učenke:   * - ne obnovijo v minimalnem obsegu zahtevanega, znanja ne znajo ustrezno uporabiti na že znanih primerih, * - ne znajo  povezovati snovi z drugimi vsebinami ali s stvarnim življenjem. |

**NARAVOSLOVJE IN TEHNIKA**

Splošni opisni kriteriji za vrednotenje praktičnih izdelkov:

|  |
| --- |
| **ODLIČNO (5)**  Učenci in učenke:   * - izdelajo izdelek v skladu z navodili, izdelek deluje (če je to predvideno), * - pri izdelavi so natančni, izdelek je estetski, * - pri praktičnem delu uporabijo teoretično znanje, samostojno rešijo tehnične probleme, pri delu so izvirni in domiselni, * - orodje uporabljajo ustrezno, ga ne poškodujejo, delovno okolje je vzorno urejeno, * - prepričljivo razložijo zgradbo in delovanje izdelka ter njegovo uporabnost, pri razlagi uporabljajo strokovne izraze. |
| **PRAV DOBRO (4)**  Učenci in učenke:   * - izdelajo izdelek v skladu z navodili, izdelek deluje (če je to predvideno), * - pri izdelavi so natančni, izdelek ima manjše estetske napake, * - pri praktičnem delu uporabijo teoretično znanje, samostojno rešijo večino tehničnih problemov, pri delu so večinoma  domiselni, * - orodje uporabljajo ustrezno, ga ne poškodujejo, delovno okolje je vzorno urejeno, * - razložijo zgradbo in delovanje izdelka ter njegovo uporabnost, pri razlagi uporabljajo večinoma strokovne izraze. |
| **DOBRO (3)**  Učenci in učenke:   * - izdelajo izdelek pretežno v skladu z navodili, izdelek deluje (če je to predvideno) z manjšimi napakami, * - pri izdelavi so manj natančni, izdelek ima estetske napake, * - pri praktičnem delu uporabijo teoretično znanje, večino tehničnih problemov rešijo s pomočjo sošolcev ali učitelja, * - orodje uporabljajo ustrezno, ga ne poškodujejo, delovno okolje je urejeno, * - razložijo bistvene elemente zgradbe in delovanja izdelka ter njegovo uporabnost, pri razlagi redko uporabljajo strokovne izraze. |
| **ZADOSTNO (2)**  Učenci in učenke:   * - izdelajo izdelek pretežno v skladu z navodili, izdelek deluje (če je to predvideno) z večjimi napakami, * - pri izdelavi niso natančni, izdelek ima estetske napake, * - pri praktičnem delu le redko uporabijo teoretično znanje, tehnične probleme rešijo s pomočjo sošolcev ali učitelja, * - orodje uporabljajo ustrezno, ga funkcionalno ne poškodujejo, delovno okolje je urejeno, * razložijo nekatere elemente zgradbe in delovanja izdelka, pri razlagi ne uporabljajo strokovnih izrazov. |
| **NEZADOSTNO (1)**  Učenci in učenke:   * - ne izdelajo izdelka v skladu z navodili, izdelek ne deluje (če je to predvideno), * - pri izdelavi niso natančni, izdelek ima večje estetske napake, * - pri praktičnem delu ne uporabijo teoretičnega znanja, * - orodje uporabljajo neustrezno, ga poškodujejo, delovno okolje je neurejeno, * - ne znajo razložiti bistvenih elementov zgradbe in delovanja izdelka, pri razlagi ne uporabljajo strokovnih izrazov. |

|  |  |  |  |  |
| --- | --- | --- | --- | --- |
| **OCENJEVANJE GLASBENE UMETNOSTI** | | | | |
| **KRITERIJI** | **odlično (5)** | **prav dobro (4)** | **dobro (3)** | **zadostno (2)** |
| **PETJE** | Zna besedilo pesmi na pamet.  Petje je tonsko in ritmično pravilno.  Upošteva tempo in hitrost pesmi. Nastop je sproščen,  samozavesten,dovolj glasen in razločen. | Zna besedilo pesmi na  pamet. Petje  je ritmično tonsko,pravilno.  Ne upošteva dovolj tempa  in hitrosti pesmi. Nastop je sproščen,  vendar ne dovolj glasen in razločen. | Zna besedilo pesmi na pamet.  Pri petju se občasno zmoti,  ni ritmično in tonsko pravilno.  Ne upošteva dovolj tempa in  hitrosti pesmi. | Zna besedilo pesmi na pamet.  Petje ni ritmično in tonsko  pravilno, se  večkrat zmoti. |
| **PLES** | Pozna vse slike plesa in jih pravilno izvede  Pleše sproščeno, ritmično pravilno. Nastop je sproščen in samozavesten. | Pozna vse slike plesa in jih pravilno izvede.  Pleše sproščeno vendar ritmično  netočno, se  zmoti. | Pozna vse slike plesa in jih  izvede.  Ples je ritmično netočen , se  večkrat zmoti. | Pozna slike plesa in jih izvede.  Ples je ritmično  netočen, prehiteva ali zaostaja in se večkrat  zmoti. |
| **RITMIČNA SPREMLJAVA** | Spremljava je ritmično pravilna.  Nastop je samozavesten,  obvlada igranje na  inštrument, s katerim spremlja petje. Spremljava je  inovativna. | Spremljava je ritmično pravilna, vendar se ustavlja  med igranjem.  Obvlada inštrument, s  katerim spremlja igranje. Spremljava je zanimiva. | Spremljava ni ritmično  pravilna, vendar se nekajkrat  zmoti,prehiteva  petje, se ustavlja.  Spremljava je preprosta. | Spremljava ni ritmično točna.  Med igranjem se velikokrat ustavi in ne obvlada  inštrumenta, s katerim spremlja  petje. |

**ŠPORT**

Ocenjujejo se nastopi učencev in njihovi ustni odgovori.

|  |  |
| --- | --- |
| **OCENA** | **OPISNIKI KRITERIJA** |
| **5**  **odlično** | Učenec izvede (ali opiše) celotno gibalno nalogo skladno z navodili, zanesljivo, tekoče in tehnično pravilno – **brez napak**. |
| **4**  **prav dobro** | Učenec izvede (ali opiše) celotno gibalno nalogo skladno z navodili, tekoče vendar **z eno napako** v posameznem delu gibanja. |
| **3**  **dobro** | Učenec izvede (ali opiše) celotno gibalno nalogo skladno z navodili, tekoče vendar **z dvema napakama** v posameznem delu gibanja. |
| **2**  **zadostno** | Učenec izvede (ali opiše) celotno gibalno nalogo skladno z navodili, tekoče vendar **s tremi napakami** v posameznem delu gibanja. |
| **1**  **nezadostno** | Učenec izvede (ali opiše) celotno gibalno nalogo **neusklajeno z navodili**.  Učenec izvede med gibanjem **štiri ali več napak**. |

**LIKOVNA UMETNOST**

Ocenjujejo se praktični (likovni) izdelki učencev in njihovi ustni odgovori.

|  |
| --- |
| **ODLIČNO (5)**: Učenec je pri izdelavi likovnega izdelka domiseln, prepričljiv in ustvarjalen, večinoma je izviren (izvirnost ni nujna), posamezni elementi likovnega izdelka se zlivajo v prepričljivo celoto. Likovni izdelek povsem ustreza likovni nalogi, likovni tehniki, likovnemu motivu ter specifičnim navodilom ob vsaki zadani likovni nalogi. Učenec pozna vse obravnavane likovne pojme, jih pravilno uporablja, svoj izdelek ali izdelke sošolcev zna likovno vrednotiti (s pravilno uporabo likovnih pojmov). Sodeluje in daje pobude pri delu, pri zastavljanju likovnih nalog ter pri vrednotenju izdelkov. |
| **PRAV DOBRO (4)**: Učenec je pri izdelavi likovnega izdelka prepričljiv in ustvarjalen, izviren je pri oblikovanju posameznih delov likovnega izdelka (izvirnost ni nujna), posamezni elementi likovnega izdelka se zlivajo v celoto. Likovni izdelek v večjem delu ustreza likovni nalogi, likovni tehniki, likovnemu motivu ter specifičnim navodilom ob vsaki zadani likovni nalogi. Učenec pozna večino obravnavanih likovnih pojmov, večinoma jih pravilno uporablja, svoj izdelek ali izdelke sošolcev zna likovno vrednotiti (s pravilno uporabo nekaterih likovnih pojmov). Sodeluje in daje pobude pri delu, pri zastavljanju likovnih nalog ter pri vrednotenju izdelkov, a njegove pobude niso vedno pravilne (ne ustrezajo vedno zadani likovni nalogi). |
| **DOBRO (3)**: Učenec je pri izdelavi likovnega izdelka manj prepričljiv in ustvarjalen, izviren je pri oblikovanju nekaterih manjših delov likovnega izdelka (izvirnost ni nujna), posamezni elementi likovnega izdelka se zlivajo v celoto. Likovni izdelek v večjem delu ustreza likovni nalogi, likovni tehniki, likovnemu motivu ter specifičnim navodilom ob vsaki zadani likovni nalogi. Učenec pozna nekatere obravnavane likovne pojme, večinoma jih pravilno uporablja, svoj izdelek ali izdelke sošolcev zna delno likovno vrednotiti (s pravilno uporabo nekaterih likovnih pojmov). Sodeluje pri delu, pri zastavljanju likovnih nalog ter pri vrednotenju izdelkov, a ne daje pobud. |
| **ZADOSTNO (2)**: Učenec je pri izdelavi likovnega izdelka neprepričljiv in manj ustvarjalen, likovne rešitve so klišejske in neizvirne , posamezni elementi likovnega izdelka se ne zlivajo v prepričljivo celoto. A likovni izdelek v večjem delu še ustreza likovni nalogi, likovni tehniki, likovnemu motivu ter specifičnim navodilom ob vsaki zadani likovni nalogi. Učenec pozna le nekaj obravnavanih likovnih pojmov, večinoma jih pravilno uporablja, svoj izdelek ali izdelke sošolcev zna delno likovno vrednotiti (s pravilno uporabo nekaterih likovnih pojmov). Sodeluje v nekaterih fazah učne ure, a ne daje pobud. |
| **NEZADOSTNO (1)**: Učenec je pri izdelavi likovnega izdelka neprepričljiv in ni ustvarjalen, likovne rešitve so klišejske in neizvirne, posamezni elementi likovnega izdelka se ne zlivajo v celoto. Likovni izdelek ne ustreza likovni nalogi ali specifičnim navodilom ob vsaki zadani likovni nalogi. Učenec ne pozna obravnavanih likovnih pojmov, svojega izdelka ali izdelkov sošolcev ne zna likovno vrednotiti. Pri pouku ne sodeluje. |

**GOSPODINJSTVO**

|  |  |  |  |  |
| --- | --- | --- | --- | --- |
| **GOSPODINJSTVO – KRITERIJI OCENJEVANJA V 5. IN 6. RAZREDU**  Vsebinska znanja preverjam sproti. Ocenjujem tudi plakate s predstavitvami, govorne nastope ter praktično delo. Končno oceno sestavljajo tudi prizadevnost in sodelovanje učencev\_ pri pouku. | | | | |
| **KRITERIJI ZA USTNO OCENJEVANJE** | | | | |
| **KRITERIJI** | **5**  **(odlično)** | **4**  **(prav dobro)** | **3**  **(dobro)** | **2**  **(zadostno)** |
| **RAZUMEVANJE** | Upošteva vse značilnosti. | Upošteva vse značilnosti, ni izvirnosti. | Upošteva bistvene značilnosti. | Problem razume pomanjkljivo in površno. |
| **RAZLAGA** | Natančno, samostojno razloži. | Natančno razloži, napake so redke. | Razloži z dodatnimi vprašanji. | Razlaga je pomanjkljiva in nepopolna. |
| **PRIMERI** | Prepričljivi, izvirni, ilustrativni. | Prepričljivi, ilustrativni. | Lastni, deloma ustrezni, preprosti. | Pomanjkljivi, okorni, deloma ustrezni. |
| **SINTEZA IN INTERPRETACIJA INFORMACIJ** | Sinteza in interpretacija sta prepričljivi in učinkoviti, pokaže se izvirnost učenca. | Sinteza in interpretacija sta prepričljivi in učinkoviti, ne opazim pa izvirnosti. | Sinteza in interpretacija sta ustrezni, manjkajo pa bistveni, a lahko razvidni elementi. | Sinteza in interpretacija sta skromni, manjkajo razvidni elementi, ki pojasnjujejo problem. |
| **PREDSTAVITEV** | Prepričljiva, jasna, pristna. | Prepričljiva, jasna, a nekoliko manj nazorna. | Zatikajoča, a z bistvenimi podatki. | Pomanjkljiva, skromna, učenec se moti in popravlja, rabi pomoč. |

|  |  |  |  |  |
| --- | --- | --- | --- | --- |
| **KRITERIJI ZA OCENJEVANJE PLAKATOV S PREDSTAVITVAMI:** | | | | |
| **KRITERIJI** | **5 (odlično)** | **4 (prav dobro)** | **3  (dobro)** | **2 (zadostno)** |
| **ZBIRANJE INFORMACIJ**  **IN UREJANJE PODATKOV** | Natančno zbere informacije in pri tem uporablja elektronske in pisne vire. Zna izbrati bistvene podatke in jih oblikovati v celoto. | Zbere  informacije in pri tem uporablja pisne vire. S pomočjo zna izbrati bistvene podatke in jih oblikovati v celoto. | Pri zbiranju podatkov uporablja pisne vire, deloma zna izbrati bistvene podatke. | Pri zbiranju podatkov uporablja pisne vire. |
| **POZNAVANJE IN RAZUMEVANJE POJMOV** | Pozna in razume vse pojme, ki jih zna jasno podati sošolcem\_ in jih povezati v celoto. | Pozna in razume vse pojme, ki jih zna v glavnem jasno podati sošolcem\_ in jih povezati v celoto. | Pri izboru pojmov ima včasih težave. Premalo natančno pozna pojme, kar je odraz nenatančno opravljenega dela. | Opazi se slabo poznavanje pojmov,  manjka večina elementov za pojasnitev problema. |
| **IZDELAVA ZAKLJUČNEGA DELA (PLAKAT, POROČILO …)** | Samostojno oblikuje izvirne, estetske in razumljive zaključke. | Samostojno oblikuje estetske in razumljive zaključke, ne opazimo pa izvirnosti. | Izdelek  je estetski, vendar nedodelan. | Izdelek je izdelan slabo, zaključki pa so pomanjkljivi. |
| **PREDSTAVITEV REZULTATOV** | Poroča prosto, torej ne uporablja zapiskov. Zna jasno, zanimivo in razumljivo predstaviti rezultate opravljenega dela. | Poroča prosto in občasno uporablja zapiske. Zna zanimivo in razumljivo predstaviti rezultate opravljenega dela. | Pri predstavitvi so opazne napake. Je ustrezna,  vendar manj slikovita in nazorna. Včasih potrebuje našo pomoč. | Predstavitev je zelo nerazumljiva in premalo zanimiva. Besedni zaklad je skromen, strokovne terminologije ne uporablja. |

|  |  |  |  |  |
| --- | --- | --- | --- | --- |
| **KRITERIJI ZA PRAKTIČNO DELO** | | | | |
| **KRITERIJI** | **5**  **(odlično)** | **4**  **(prav dobro)** | **3**  **(dobro)** | **2**  **(zadostno)** |
| **RAZUMEVANJE** | Popolnoma razume zapisano (podano) navodilo. | Razume zapisano (podano) navodilo. | Deloma razume zapisano (podano) navodilo. | Navodilo razume pomanjkljivo in površno. |
| **HIGIENA\*** | Natančno, samostojno razloži in upošteva vse higienske ukrepe v kuhinji. | Natančno razloži in upošteva vse higienske ukrepe v kuhinji, napake so redke. | Razloži in upošteva higienske ukrepe v kuhinji z dodatnimi vprašanji. | Razlaga higienskih ukrepov je pomanjkljiva in nepopolna. |
| **IZVEDBA IN POSTREŽBA\*** | Prepričljiva, izvirna. | Prepričljiva. | Lastna, deloma ustrezna, preprosta. | Pomanjkljiva, okorna, deloma ustrezna. |
| **PREDSTAVITEV** | Prepričljiva, jasna, pristna. | Prepričljiva, jasna, a nekoliko manj nazorna. | Zatikajoča, a z bistvenimi podatki. | Pomanjkljiva, skromna, učenec se moti in popravlja, rabi pomoč. |

\* velja pri praktičnem delu »kuhanje« v 6. razredu

Merila za ustno in pisno ocenjevanje je pripravil strokovni aktiv učiteljic 4. in 5. razreda.

Slivnica, 28. 8. 2024

Strokovni aktiv učiteljic 4. in 5. razreda:

Lea Potočnik

Edita Župevc

Zlatka Razboršek

Renata Planinšek

Vojka Miklavc

**ŠPORT**

**VSEBINE IN ZNANJA**

**5. razred**

* ravnotežje, gibljivost, vzdržljivost
* štarti iz različnih položajev
* skok v daljino z odrivno cono
* skok v višino s prekoračno tehniko
* met žogice z zaletom
* kompleks gimnastičnih vaj (skrinja, koza, ponjava, gred)
* mala košarka: pokrivanje igralcev, odkrivanje, igra 1:1, 2:2, 3:3, 4:4
* mala odbojka: orientacija v prostoru, servis, igra 2:2
* mali rokomet:igra s prirejenimi pravili, podaje in meti, odkrivanje, igra z osebno obrambo 1+3
* mali nogomet: enostavna igra 5:5
* športno izrazoslovje
* pravila športnih iger

**KRITERIJI OCENJEVANJA**

ATLETIKA

|  |  |
| --- | --- |
| **OCENA** | **OPISNIKI KRITERIJA** |
| **5**  **odlično** | Učenec-ka izvede osnovni element ali osnovne elemente tekoče in zanesljivo brez tehničnih napak in doseže odlične rezultate pri merjenju v posameznih atletskih disciplinah. |
| **4**  **prav dobro** | Učenec-ka izvede osnovni element ali osnovne elemente tekoče in zanesljivo z manjšimi tehničnimi napakami v enem od strukturnih delov elementa (npr. pri zaletu, metu ali pri odrivu). Doseže optimalne rezultate pri merjenju v posameznih atletskih disciplinah. |
| **3**  **dobro** | Učenec-ka izvede osnovni element ali osnovne elemente tekoče z manjšimi tehničnimi napakami v več strukturnih delih elementa (npr. pri zaletu, metu in odrivu) ali večjo tehnično napako v enem od strukturnih delov (npr. pri doskoku). Doseže dobre rezultate pri merjenju v posameznih atletskih disciplinah. |
| **2**  **zadostno** | Učenec-ka izvede osnovni element ali osnovne elemente z večjimi tehničnimi napakami in doseže temeljne rezultate pri merjenju v posameznih atletskih disciplinah. |
| **1**  **nezadostno** | Učenec-ka ne izvede enega ali več elementov, ki predstavljajo standard znanja iz učnega načrta in ne doseže temeljnih rezultatov pri merjenju v posameznih atletskih disciplinah. |

GIMNASTIKA Z RITMIČNO IZRAZNOSTJO

|  |  |
| --- | --- |
| **OCENA** | **OPISNIKI KRITERIJA** |
| **5**  **odlično** | Učenec-ka izvede osnovni element ali povezavo elementov samostojno, tekoče in zanesljivo brez tehničnih in estetskih napak in doseže odlične vrednosti (točke) za izvedbo elementa ali povezavo elementov v vajo. V praksi uporabi pojem varovanje drugega in samovarovanje. |
| **4**  **prav dobro** | Učenec-ka izvede osnovni element ali povezavo elementov samostojno, tekoče in zanesljivo z manjšimi estetskimi napakami in doseže prav dobre vrednosti (točke) za izvedbo elementa ali povezave elementov v vajo. V praksi uporabi pojem varovanje drugega. |
| **3**  **dobro** | Učenec-ka izvede osnovni element ali povezavo elementov samostojno in tekoče z manjšimi tehničnimi in estetskimi napakami in doseže dobre vrednosti (točke) za izvedbo elementa ali povezave elementov v vajo. |
| **2**  **zadostno** | Učenec-ka izvede osnovni element ali povezavo elementov samostojno z večjimi tehničnimi oziroma estetskimi napakami ali v olajšanih okoliščinah (npr. s pomočjo strmine) in/ali v prilagojeni obliki - s pomočjo in doseže temeljne vrednosti (točke) za izvedbo elementa ali povezave elementov v vajo. |
| **1**  **nezadostno** | Učenec-ka ne izvede elementa ali njihove povezave, ki predstavlja standard znanja iz učnega načrta. |

MALE ŠPORTNE IGRE

|  |  |
| --- | --- |
| **OCENA** | **OPISNIKI KRITERIJA** |
| **5**  **odlično** | Učenec-ka izvede celotno gibalno nalogo zanesljivo, tekoče, pravilno in skladno z navodili. |
| **4**  **prav dobro** | Učenec-ka izvede celotno nalogo skladno z navodili, vendar nekoliko manj zanesljivo oziroma z manjšimi pomanjkljivostmi v posameznem delu gibanja. |
| **3**  **dobro** | Učenec-ka izvede celotno nalogo skladno z navodili, zanesljivo in tekoče, vendar s pomanjkljivostmi v posameznem delu gibanja. |
| **2**  **zadostno** | Učenec-ka izvede celotno gibanje skladno z navodili, vendar s pomanjkljivostmi v posameznem delu gibanja. |
| **1**  **nezadostno** | Učenec-ka izvede gibalno nalogo neusklajeno z navodili oziroma naredi drugo izvedbo naloge od zahtevane. |

* **UČENCI** (gibalno ovirani, s psihosomatskimi težavami, z nižjim izobrazbenim standardom)

**Opis in značilnosti gibalno oviranih učencev**

Gibalno ovirani učenci se z gibanjem sporazumevajo, izražajo, sproščajo in ustvarjajo. Pomembno je, kdaj in v katerem razvojnem obdobju je nastopila otrokova prizadetost in zaustavila oziroma upočasnila njegov celostni ali parcialni razvoj. Pomembno je, da vemo, ali je otrok prizadet ob rojstvu ali v prvem letu življenja, ali pa je utrpel poškodbo v kasnejšem življenjskem obdobju, ko je imel že vrsto življenjskih izkušenj. Ravno tako je pomembno dejstvo, da pri učencih z živčno – mišičnimi obolenji z leti izgubljajo fizično moč, tako da napredka v fizičnem smislu ne moremo pričakovati.

Gibalno oviranega učenca lahko opredelimo kot učenca s telesno okvaro, ki se kaže kot prizadetost pri hoji, pri uporabi rok ali pri opravljanju različnih življenjskih dejavnosti. Učenec določenih aktivnosti ne zmore opravljati na običajen način, ampak ima pri tem manj ali več težav.

Stopnje gibalne oviranosti delimo na:

* **Brez ali lažja motorična okvara ali prizadetost.** Kaže se kotizpad motoričnih funkcij zaradi pomanjkljivih čutno gibalnih izkušenj. Opazne so manjše težave na področju senzorike in percepcije. Učenec potrebuje spremljanje osebne higiene in občasno terapevtsko pomoč. Samostojen je pri dnevnih aktivnostih, le ob akutnih obolenjih potrebuje zdravniško oskrbo in zdravstveno nego. Učenec ima razvit govor, ki pa je pogosto nepopolen in siromašen, artikulacijsko neizdelan.
* **Zmerna motorična okvara**, prizadetost, oviranost: Motnje gibov povzročajo zmerno funkcionalno prizadetost. Učenec je pokreten na krajše in daljše razdalje, brez ortopedskih pripomočkov ali z njimi. Viden je senzomotorni in perceptivni primanjkljaj zaradi pomanjkanja čutno gibalnih izkušenj.
* **Težja motorična okvara**, prizadetost, oviranost: Motnje gibov povzročajo težjo funkcionalno prizadetost. Za gibanje in ostale dejavnosti so potrebni pripomočki, pravtako tudi pri samostojni hoji, kjer je težja funkcionalna prizadetost zaradi ataksije ali nehotnih gibov. Velik izpad na področju senzorike in percepcije. Potrebuje redno terapevtsko obravnavo.
* **Težka motorična okvara**, prizadetost, oviranost: Malo uporabnih gibov, gibanje ni možno oz. možno z elektičnim vozičkom. Učenec je v celoti odvisen od tuje pomoči. Težka prizadetost oz. izpad na področju senzorike in percepcije. Potrebna je redna, intenzivna vključitev v terapevtske programe. Prav tako tudi redna zdravstvena nega v obsegu večine njenih programov. Inkontinenca je neurejena ali pa je potrebna katetrizacija. Potrebuje pogosto zdravniško oskrbo zaradi komplikacij osnovne bolezni ali drugih kroničnih obolenj. Težka motnja v komunikaciji. Sporazumevanje s pomočjo neverbalne metode komunikacije Izrazite težave v psihosocialnem funkcioniranju. Vse te težave pa pogosto spremljajo hude motnje vedenja in osebnosti.

Obolenja, ki so pri gibalno oviranih učencih najbolj izražena, so:

* cerebralna paraliza, živčno mišična obolenja, meningomielokela /Hidrocefalus/, craniocerebralna travma, travma hrbtenjače, stanje po operaciji tumorjev, epilepsija, deformacija hrbtenice, okvare udov, ostale kronične bolezni ter obolenja, ki pomembno vplivajo na življenje, potrebujejo zdravstveni nadzor ter prilagoditev šolskega programa.

Glede na stopnjo gibalne oviranosti lahko razdelimo učence pri športu v pet skupin:

* Učenci z lažjo motorično prizadetostjo: gre za skupino učencev, ki hodi brez uporabe ortopedskih pripomočkov.
* Zmerno motorično prizadeti učenci: gre za skupino, ki pri hoji uporablja bergle ali hodulje.
* Otroci, ki uporabljajo aktivni voziček in so pri gibanju popolnoma samostojni (paraplegija).
* Težja motorična prizadetost: za gibanje in ostale dejavnosti so potrebni pripomočki (voziček ali tricikel). Prisotna je težja funkcionakna prizadetost zaradi ataksije ali nehotenih gibov. Velik je izpad na področju senzorike in percepcije.
* Težka motorična prizadetost: v celoti so odvisni od tuje pomoči, imajo malo uporabnih gibov, gibanje ni možno, oziroma je možno le z električnim vozičkom.

|  |
| --- |
| **Splošna metodično didaktična navodila** |

* Za usperšno vklučitev v šolsko okolje , učenec potrebuje varnost, sprejetost, pripadnost.
* Za gibalno oviranega učenca se izdela individualiziran program, ki je skladen z njegovim razvojem in možnostmi za realizacijo zastavljenih ciljev.
* Šport ni namenjena samo usvajanju gibalnih veščin, z njo lahko zmanjšamo razdražljivost, kopičenje negativne energije v učencu zaradi neuspešnosti, prevelike preobremenjenosti v različnih šolskih situacijah.
* Merilo za napredovanje pri športni vzgoji so dosežene minimalne ravni znanja, ki so opredeljene za učence z lažjimi in težjimi gibalnimi motnjami in z individualiziranim programom.
* Pomembna je interdisciplinarnost, zato se k pouku športne vzgoje vključujejo tudi drugi strokovni delavci ( fizioterapevt, delovni terapevt).

**Sodelovanje pri predmetu šport**

Po šolski zakonodaji so učenci lahko oproščeni sodelovanja **pri posameznih oblikah športa.** Po presoji zdravnika so lahko opravičeni, zaradi zdravstvenih razlogov, delno ali popolno, za krajše, ali daljše časovno obdobje. Gibalna oviranost ni razlog za oprostitev od programa. Informacije o zdravstvenem stanju učenca naj športni pedagog pridobi pri zdravniku ustrezne specialnosti (ortopedu, fiziatru). Če veljajo kakršnekoli omejitve, naj o tem športnega pedagoga seznani zdravnik ali zdravnik fiziater.

Pri športu gibalno oviranih velja posebna pozornost nekaterim skupnim značilnostim, kot so: težave z mehaniko telesa, posebej z ravnotežjem, koordinacijo in orientacijo v prostoru, odvisnost od ortopedskih pripomočkov pri gibanju, mnogi učenci se izogibajo situacijam, pri katerih je izpostavljena njihova zunanjost.

Učitelj mora spremljati stanje in razvoj gibalnih ter funkcionalnih sposobnosti in telesnih značilnosti, športna znanja ter dejavnike sodelovanja učencev. Tako lahko strokovno načrtuje svoje delo in sam določi standarde znanja za svoje učence za vsako leto posebej v okviru standardov, ki jih učni načrt navaja za celo triletje.

**Prvo VZO**

Z novim devetletnim šolanjem otroci začenjajo z osnovnošolskim izobraževanjem leto prej, torej s šestimi leti, kar je treba upoštevati tudi pri načrtovanju športno vzgojnega procesa in pristopu do otroka.

To obdobje je najprimernejši čas za začetek splošne športne vadbe otrok. Učni načrt je vsebinsko zasnovan tako, da v prvem triletju poudarja osnovni športni program, ki ga otroci spoznajo z igro Z igro otroci razvijajo gibalne sposobnosti, zboljšujejo orientacijo v prostoru, situacijsko mišljenje in iznajdljivost ter zadovoljujejo potrebo po gibanju. Pomembna je za njihovo socializacijo, saj omogoča skupno sodelovanje ter jih tako postopno navaja na življenje v skupini.

Za najboljši celostni razvoj otrok so v tem razvojnem obdobju najprimernejše dejavnosti, ki ustvarjajo široko podlago, na kateri je mogoče nadgrajevati različna športna znanja. Izbiramo vsebine, s katerimi razvijamo predvsem koordinacijo, ravnotežje, moč in gibljivost. V igro vpletamo tudi glasbo. Ritem in glasbena spremljava zagotavljata večjo sproščenost in gibalno ustvarjalnost otrok. Otroci morajo ob gibanju in igri doživljati veselje ter zadovoljstvo, saj to predstavlja osnovni vzgib za sistematično ukvarjanje s športom v kasnejšem obdobju.

V tem obdobju moramo učencem privzgojiti osnovne higienske navade (nošenje športne opreme, umivanje).

**Drugo VZO**

Osnovne značilnosti otrokove rasti in razvoja v obdobju drugega triletja so predvsem upočasnjena telesna rast, začetek intenzivne rasti mišic, določena stopnja intelektualne razvitosti za sprejemanje skupinskih navodil, socialna razvitost za kooperativne odnose s sovrstniki. Poseben poudarek dajemo ustrezni izbiri vsebin z namenom razvijati gibalne sposobnosti ter usvojiti raznovrstna nova športna znanja.

**Posebnosti rasti in razvoja gibalno oviranih otrok**

Osnovne značilnosti gibalno oviranih otrok so enake, razlike se kažejo predvsem:

* zlasti pri deklicah z okvaro CŽS pride zelo zgodaj do sprememb v puberteti. Poveča se jim telesna teža, zato se gibalne sposobnosti poslabšajo;
* pri otrocih z napredujočo obliko živčno – mišičnih obolenj (zlasti dečki z Duchenovo mišično distrofijo) se gibalne sposobnosti v tem obdobju bistveno poslabšajo. Okrog 10 – 12 leta potrebujejo invalidski vožiček, nekaterim pa se zmanjšajo kardio – vaskularne funkcije.
* pri otrocih s cerebralno paralizo in po poškodbah glave ne moremo pričakovati, da se bo koordinacija v tem obdobju izboljšala.
* nujno je potrebna povezava s fizioterapevtom, ki obravnava otroka, zaradi uskladitev primernih vaj za pridobitev gibalnih, aerobnih in anaerobnih sposobnosti.

Zaradi vse večjih telesnih razlik in razlik v interesih med učenci in učenkami jih je smotrno deliti po spolu, ni pa nujno. Igra še vedno ostaja nujni del vsake vadbene ure. V različne dele učne ure vključujemo glasbo, poudarjamo gibalno izražanje, oponašanje in ustvarjalnost ter uporabljamo številne in raznovrstne pripomočke. Otroci so že sposobni sprejemati natančnejša navodila, njihova socialna razvitost omogoča uspešno skupinsko delo (delo v heterogenih in homogenih skupinah, delo z dodatnimi in dopolnilnimi nalogami, obhodna vadba ...).

**Tretje VZO**

To izredno občutljivo razvojno obdobje označuje ponovno aktivirana hitra telesna rast, ki vodi do biološke in spolne zrelosti posameznika Poseben problem tega obdobja je razvoj posameznikove samopodobe. V tem obdobju se gibalno ovirani prične zavedati samega sebe, kako se okolje odziva nanj. Zaradi tega se mnogi izogibajo situacijam, pri katerih je izpostavljena njihova zunanjost. Če je vadba pravilno vodena lahko pripomore pri izoblikovanju osebnosti in poveča samopodobo.

**Posebnosti rasti in razvoja gibalno oviranih otrok**

* pri otrocih z okvaro centralnega živčnega sistema pubertetne spremembe prinašajo povečano telesno težo, kar se odraža v zmanjšanju gibalnih sposobnosti;
* deformacije se poslabšajo ali zastajajo;
* pri večini otrok je ena stran telesa močnejša od druge. Zaradi povečane telesne rasti se te razlike stopnjujejo, kar še dodatno povzroča gibalne težave.
* posledica napredovanja živčno mišičnih obolenj je, da večina otrok potrebuje voziček, pogosto električni, aktivnih gibov je malo, razvije se skolioza. Pri nekaterih otrocih se pojavijo kardiovaskularne težave.
* problem inkontinence in odvisnosti od pomoči drugih prinaša pri večini hude težave s samopodobo.

|  |
| --- |
| **Standardi** |

Standardi znanja so določeni po obdobjih. Pripravljeni so ločeno za lažje in težje gibalno ovirane učence, ponekod le za ene ali druge, drugje pa za vse. Učencem, ki imajo težave pri doseganju standardov, se individualno posvečamo.

|  |
| --- |
| **Ugotavljanje in spremljanje gibalnih sposobnosti in telesnih značilnosti** |

Športni pedagog večkrat letno ugotavlja in spremlja poleg športnih znanj tudi gibalne sposobnosti in telesne značilnosti učencev, ki jih lahko izmeri. Ugotavljanje in spremljanje podatkov daje pomembne informacije tako športnemu pedagogu pri načrtovanju pedagoškega procesa kot tudi učencu za spoznavanje nekaterih individualnih sposobnosti in značilnosti.

|  |
| --- |
| **Varnost** |

Pri športni vadbii je treba posebno pozornost posvetiti varnosti. Učitelj mora upoštevati naslednja izhodišča:

1. priporočamo število od 5 do največ 8 gibalno oviranih učencev. Pri vseh dejavnostih na prostem je potrebno zagotoviti zadostno število spremljevalcev.
2. poznati učenčevo obliko obolenja in vse kar je povezano z njo (krhke kosti, epileptični napadi, drenaže, alergije na lateks, težave z vidom, sluhom,...).
3. zaščita vadbenega prostora, pozornost pri pripravljanju in pospravljanju orodja,
4. prilagajanje vsebin, metodičnih postopkov, organizacije vadbe in obremenitev sposobnostim in predznanju učencev,
5. doslednost pri uporabi varne športne opreme,
6. upoštevanje načel pomoči in varovanja,
7. upoštevanje osnovnih načel varnosti pri pohodništvu in gimnastiki,
8. seznanjanje učencev z nevarnostmi v naravi.

|  |
| --- |
| **Motivacija** |

Učitelj upošteva načelo, da morajo napredovati vsi učenci.

Pri izbiri vsebin in metod dela je posebna pozornost namenjena prvemu razredu, kjer je treba upoštevati razvojne posebnosti šestletnega otroka.

Drugo triletje je ob igrivosti usmerjeno v razumsko dojemanje športa.

V zadnjem triletju posebno pozorno spremljamo oblikovanje pozitivne samopodobe. Učitelj gradi motivacijo z ustrezno izbiro vsebin in postopkov, še posebno pa z spodbujanjem in vrednotenjem napredka posameznika. Predvsem ne smejo biti osredotočeni le na zmago in poraz in na tekmovanje z drugimi. Pri oblikovanju osebnih ciljev se učitelj opira na večkratno spremljanje športnih znanj, telesnih značilnosti in gibalnih sposobnosti učencev.

V procesu športne vadbe se morajo prepletati čustveni, razumski, socialni in vrednostni vidiki vzgoje.

|  |
| --- |
| **Spremljanje in vrednotenje** |

Načrtno spremljanje in vrednotenje zbranih podatkov o učenčevem napredku ter opazovanje in analiziranje procesa dela omogočajo učitelju ustrezno načrtovanje športno vzgojnega procesa, prilagoditev pouka posamezniku, svetovanje pri izboljšanju njegovih dosežkov, ali odpravljanju pomanjkljivosti.

**OPREDELITEV UČENCEV Z NIŽJIM IZOBRAZBENIM STANDARDOM**

Nekateri učenci imajo več motenj ali dodatne motnje. Učenci imajo znižano raven intelektualnega delovanja, težave na motoričnem področju, pogosto pa tudi čustvene težave.

V telesnem razvoju se učenci z lažjo motnjo v duševnem razvoju ne razlikujejo mnogo od vrstnikov, razen v izjemnih primerih. Pri večini se primanjkljaj kaže v splošnem gibalnem razvoju, v funkcionalnih in gibalnih sposobnostih ter zmogljivosti, v skladnem delovanju posameznih gibov ter ekonomiki gibanja. Kvaliteta gibanja je neprimerna, tempo dela upočasnjen in omejen, nekatere motorične sposobnosti so pri posameznih učencih manj razvite, kar se kaže v pomanjkanju moči, gibljivosti, koordinacije in ritmu gibanja. Med učenci so tudi motorično nemirni, boječi, učenci s pomanjkanjem energije, učenci s

kratkotrajno koncentracijo. Značilno je pomanjkanje gibalnih izkušenj. Učenci nimajo razvite predstave o lasnem telesu, slabo se znajdejo v prostoru in času. V skupini so tudi motorično povprečno razviti učenci, ki pa imajo lahko druge specifične motnje (pomanjkanje samokontrole ter neobvladovanje trenutnih želja). Učenci z lažjo motnjo v duševnem razvoju imajo pogosto dodatne motnje: epilepsijo, cerebralno paralizo, diabetes, okvare hrbtenice, pojavljajo pa se tudi primeri somatskih obolenj, ki preprečujejo večje funkcionalne obremenitve.

**OPERATIVNI CILJI (Cilje določamo za vsakega učenca posebej v skladu z vrsto in stopnjo prizadetosti ter izberemo tiste vsebine, ki so zanj primerne).**

**Telesni razvoj, razvoj gibalnih in funkcionalnih sposobnosti**

1. razvijati gibalne sposobnosti (moč, hitrost, koordinacija gibanja, gibljivost, ravnotežje, natančnost) z različnimi nalogami, tudi z različnimi rekviziti in ob

glasbeni spremljavi

1. razvijati funkcionalne sposobnosti z različnimi športi aerobnega značaja v naravi
2. ohranjati pravilno telesno držo in oblikovati skladno postavo z izbranimi nalogami
3. ugotavljati in spremljati lastne gibalne in funkcionalne sposobnosti ter telesne značilnosti

**Pridobivanje gibalnih izkušenj in usvajanje športnih znanj**

1. povezovati osnovne elemente atletike, gimnastike in plesa
2. naučiti se osnovnih tehničnih in taktičnih elementov športnih iger in jih uporabiti v prirejenih igralnih situacijah
3. naučiti se nekatere ljudske in družabne plese
4. naučiti se eno od tehnik plavanja

**Seznanjanje s teoretičnimi vsebinami**

1. spoznati vpliv športa na zdravje in dobro počutje
2. spoznati odzivanje organizma na napor
3. spoznati primerno prehrano ob določenih športnih dejavnostih
4. upoštevati osnovna načela varnosti v športu
5. spoznati preventivno vlogo športa v osveščanju proti zasvojenosti
6. spoznati možnosti vključevanja v športne dejavnosti v šoli in kraju bivanja

**Prijetno doživljanje športa in vzgoja z igro**

1. oblikovati odgovoren odnos do lastnega zdravja (redno ukvarjanje s športom v šoli in prostem času, telesna nega, zdrava prehrana)
2. z dolgotrajnejšimi aerobnimi dejavnostmi razvijati vztrajnost
3. spodbujati medsebojno sodelovanje, zdravo tekmovalnost in sprejemanje drugačnosti
4. z dejavnostmi v naravi razviti kulturen odnos do nje
5. spoštovati pravila športnega obnašanja (fair playa)
6. doživljati sprostitveni vpliv športne vadbe

**SPREMLJANJE, VREDNOTENJE IN OCENJEVANJE**

Načrtno spremljanje in vrednotenje zbranih podatkov o učenčevem napredku ter opazovanje in analiziranje procesa dela omogočajo učitelju ustrezno načrtovanje športno vzgojnega procesa, prilagoditev pouka posamezniku, svetovanje pri izboljšanju njegovih dosežkov ali odpravljanju pomanjkljivosti in vključevanju v različne zunajšolske dejavnosti. Športni pedagog vse leto načrtno spremlja in vrednoti učencev telesni, gibalni in funkcionalni razvoj, stopnjo usvojenosti različnih športnih znanj, osebne športne dosežke. Spremljava in vrednotenje sta podlagi za ocenjevanje športne vzgoje.

**Pri ocenjevanju upoštevamo naslednja osnovna izhodišča:**

1. Vrednotimo predvsem napredek v učenčevem gibalnem znanju ob upoštevanju individualnih sprememb v telesnem in gibalnem razvoju.

Upoštevati je treba, da so otroci različni, saj so njihove značilnosti in sposobnosti odvisne od njihovih dispozicij, predhodnih izkušenj in družbenega okolja, v katerem živijo. Postaviti jim je treba individualne cilje, poiskati vsebine, kjer bodo uspešni, diferencirati metodične postopke in poudarjati pomembnost njihovega osebnega napredka.

* Osnova za vrednotenje učenčevih dosežkov so standardi znanja, ki jih iz obstoječega učnega načrta določi učitelj v svojem letnem učnem načrtu.

1. Predvsem naj bo ocena spodbudna, da se učenec vključi v šport. Ocena pa ni le odraz učenčevih dosežkov, z njo športni pedagog posredno oceni tudi uspešnost svojega dela.

* Merila ocenjevanja morajo biti na začetku šolskega leta jasno predstavljena vsem učencem.

**Ob upoštevanju posameznikovih posebnosti:**

1. bomo opredelili posameznikove sposobnosti in slabosti
2. bomo izbrali primerne dejavnosti
3. prilagodili in poenostavili izvajanje dejavnosti
4. naučene spretnosti bomo uporabili v različnih situacijah
5. ovrednotili napredek posameznika
6. glede na analizo dosedanjega dela bomo postavili nove, kratkoročne cilje.

**Pri določenih dejavnostih bomo poenostavili motorične in zaznavne naloge ter igralne okoliščine. Tako, da bomo:**

1. tek nadomestili s hojo
2. uporabili lažje športne pripomočke (pri metih)
3. uporabili žoge različnih velikosti
4. zmanjšali igralno površino
5. spremenili začetni položaj, npr. sede namesto stoje
6. zmanjšali bomo razdaljo do cilja
7. znižali višino mreže
8. upočasnili tempo dejavnosti
9. prilagodili pravila igre ( število odmorov, število igralcev, obseg igralnega časa idr.)

**UGOTAVLJANJE, SPREMLJANJE IN VREDNOTENJE GIBALNIH SPOSOBNOSTI TER TELESNIH ZNAČILNOSTI**

Športni pedagog večkrat letno ugotavlja in spremlja poleg športnih znanj tudi gibalne sposobnosti in telesne značilnosti učencev, ki jih lahko izmeri. Ugotavljanje in spremljanje podatkov daje pomembne informacije tako športnemu pedagogu pri načrtovanju pedagoškega procesa kot tudi učencu za spoznavanje nekaterih individualnih sposobnosti in značilnosti.

PRIPRAVILA VODJA AKTIVA ZA PREDMET ŠPORT:

VESNA VUJINIĆ